**CARWIZ ŠIRI SVOJE POSLOVANJE NA TURISTIČKI NAJATRAKTIVNIJIM DESTINACIJAMA**

ZAGREB, 9. TRAVANJ 2019. - Carwiz rent a car nastavlja širenje poslovanja i djelovanja na tržištu s ciljem uspostavljanja jačeg i intenzivnijeg odnosa sa svojim korisnicima. Sukladno poslovnoj politici zastupljenosti tvrtke u svim većim turističkim središtima diljem Lijepe naše, te jačanja poslovanja na turistički najpotentnijim destinacijama, ovih dana su otvorene nove Carwizove poslovnice u Dubrovniku i Rijeci. Riječ je o strateški vrlo bitnim poslovnicama, koje će svojim poslovanjem dodatno utvrditi poziciju Carwiza u integraciji domaćih turističkih dolazaka.

U ovom trenutku, Carwiz u Hrvatskoj posluje putem ukupno 13 poslovnica. Pozicioniranje pojačanog poslovanja diljem Dalmacije i sjevernog Jadrana pokazalo se ključnim ponajprije zbog povećanih potreba tržišta za rent a car uslugama tijekom ljetne sezone, ali sve više i tijekom ostatka godine. Posebno se to odnosi na Rijeku koja proteklih godina bilježi značajan rast turističkih dolazaka u vansezonskom periodu. Vodeći ljudi Carwiza trenutno su u pregovorima na još nekoliko destinacija s ciljem nastavka širenja poslovanja i skorog otvaranja novih poslovnih jedinica prodajne mreže Carwiz rent a cara.

Nova poslovnica u Dubrovniku nalazi se preko puta Lučke kapetanije na adresi Obala Stjepana Radića 32, s radnim vremenom od PON – PET od 08:00 – 20:00; SUB od 08:00 – 19:00; i NED 08:00 – 12:00 sati.

Riječka poslovnica posluje na adresi Riječki Lukobran 1, a radno vrijeme je: PON – PET od 08:00 – 20:00; SUB od 08:00 – 18:00; i NED 08:00 – 12:00 sati.

U svim Carwizovim poslovnicama diljem Hrvatske korisnici mogu izabrati iz bogate ponude osobnih i dostavnih vozila, svih tipova i marki.